Държавен вестник, бр. 80, 2013 г., стр. 57

БРОЙ  80	
Д Ъ Р Ж А В Е Н  В Е С Т Н И К 	
СТР.  57  
се приемат за подземно съхраняване само ако 
са съвместими с изпитването за безопасност за 
съответното хранилище.
2.5.2. В подземно хранилище за инертни отпа­
дъци могат да се приемат само отпадъци, които 
удовлетворяват критериите, регламентирани в т. 2.1.
2.5.3. В подземно хранилище за неопасни 
отпадъци могат да се приемат само отпадъци, 
които удовлетворяват критериите, регламентирани 
в т. 2.2 или 2.3.
2.5.4. В подземно хранилище за опасни отпа­
дъци могат да се приемат само отпадъци, които 
са съвместими със специфичното изследване на 
безопасността на хранилището. В този случай 
не се прилагат критериите в т. 2.4, като за от­
падъците се прилага процедурата по приемане 
съгласно раздел 1.
Раздел 3. Вземане на проби и методи за из­
питване
3.1. Вземането на проби и изпитването за ос­
новно охарактеризиране на отпадъците, както и 
за установяване на съответствието се извършват 
от акредитирани лаборатории.
3.2. Допуска се:
а) вземането на проби да се извършва от при­
тежателите на отпадъци или от операторите при 
условие, че се гарантира достатъчно надежден 
контрол от независими проверяващи за постигане 
изискванията на това приложение;
б) изпитването на отпадъците се извършва от 
притежателите на отпадъци или от операторите, 
ако те са въвели надеждна система за контрол 
на качеството, която подлежи на периодични 
независими проверки.
3.3. Вземането на проби и изпитването за 
основно охарактеризиране на отпадъците, както 
и вземането на проби и изпитването за устано­
вяване на съответствието се извършват съгласно 
съответните:
3.3.1. европейски стандарти, въведени като 
български стандарти;
3.3.2. международни стандарти, въведени като 
български стандарти – когато липсват стандарти 
по т. 3.3.1;
3.3.3. национални стандарти – когато липсват 
стандарти по т. 3.3.1 и 3.3.2;
3.3.4. международни и национални стандарти 
на други страни – когато липсват стандарти по 
т. 3.3.1, 3.3.2 и 3.3.3;
3.3.5. методи, одобрени при акредитация на 
лабораториите – когато липсват стандарти по 
т. 3.3.1, 3.3.2, 3.3.3 и 3.3.4.
3.4. За вземането на пробите по т. 3.3 се из­
работва план за вземане на проби в съответствие 
със съответния стандарт или одобрени методи по 
реда на т. 3.3.5.
ЧАСТ II. ОЦЕНЯВАНЕ НА БЕЗОПАСНОСТТА 
ЗА ПРИЕМАНЕ НА ОТПАДЪЦИ ЗА ПОДЗЕМНО 
СЪХРАНЯВАНЕ
Раздел 1. Принципи на безопасността на под­
земно съхраняване – всички видове
1.1. Значение на геоложката бариера
1.1.1. Обезвреждането на отпадъците чрез под­
земно съхраняване се извършва за изолиране на 
отпадъците от биосферата. Отпадъците заедно 
с геоложката бариера и кухините (подземните 
пространства), включително всички инженерни 
съоръжения към тях, представляват система, 
която заедно с всички други технически аспек­
ти трябва да отговаря на изискванията на тази 
наредба и изискванията на другите нормативни 
актове, поставящи изисквания към подземните 
хранилища и техните елементи.
1.1.2. Обезвреждане на отпадъците чрез под­
земно съхраняване се допуска при условие, че се 
докаже безопасността на подземното хранилище 
за качеството на водите в дългосрочен аспект 
в съответствие с изискванията на Закона за 
водите и подзаконовите нормативни актове по 
неговото прилагане.
1.1.3. Забранява се директното изхвърляне на 
замърсители в подземните води, освен в случаи­
те, когато това се допуска с разрешителното за 
ползване на воден обект.
1.2. Специфична оценка на риска от подзем­
ните хранилища
Специфичната оценка на риска от подземните 
хранилища трябва да идентифицира:
а) опасността от депонираните отпадъци;
б) изложените на риск компоненти на окол­
ната среда, в т.ч. биосферата и подземните води;
в) пътищата, по които вещества от отпадъците 
могат да достигнат биосферата;
г) оценка на въздействието на веществата, 
които могат да достигнат биосферата.
Критериите за приемане за подземно съхра­
няване на отпадъци следва да бъдат изведени на 
база на комплексен анализ на вместващата скала, 
като трябва да се потвърди, че не е налице нито 
едно от ограничителните и забранителните об­
стоятелства, свързани с площадките, определени 
в наредбата по чл. 43, ал. 1 ЗУО за изискванията 
към площадките за разполагане на съоръжения 
за третиране на отпадъци.
С критериите за приемане на отпадъци за 
подземно съхраняване се доказва пригодността 
на пласта за извършване на съхраняване, т.е. 
оценка на рисковете за капсулирането, имайки 
предвид цялостната система, състояща се от от­
падъците, от инженерните съоръжения и кухини 
и от тялото на вместващата скала.
Специфична оценка на риска от всяко под­
земно хранилище се извършва задължително за 
всяка площадка както по време на експлоатаци­
ята, така и за следексплоатационния период. Въз 
основа на оценката се определят необходимите 
мерки за контрол и безопасност и критериите 
за приемане на отпадъците.
При извършване на специфичната оценка на 
риска от подземните хранилища задължително 
се извършва интегриран анализ за оценка на 
състоянието на базата на актуална информация 
и данни от изследвания (доклад), който включва:
а) геоложка оценка;
б) геомеханична оценка;
в) хидрогеоложка оценка;
г) геохимична оценка;
д) оценка на влиянието върху биосферата;
е) оценка на риска за периода на експлоата­
цията на подземното хранилище;